
Αριθ. 95927/3641 (1) 

Αναπροσαρμογή αποζημίωσης ιδιωτών μελών συλλογικών οργάνων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παρ. 3 του άρθρου 18 του Ν. .1505/84 «περί ανα¬ 
διάρθρωσης μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις. 

2. Την αριθμ. 92309/3407/24.9.85 κοινή υπουργική απόφαση 
«περί αμοιβής υπαλλήλων μισθωτών και ιδιωτών που συμμετέχουν σε 
επιτροπές, συμβούλια και ομάδες εργασίας του ΥΠΕΘΟ. 

3. Την αριθμ. 6474/88 απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων στον Υφυπουργό Οι¬ 
κονομικών Η. Παπαηλία. 

4. Την αριθμ. 79850/3036/Φ.αρθρ. 18/6.9.88 απόφαση του Υφυ¬ 
πουργού Οικονομικών «αναπροσαρμογή αποζημίωσης ιδιωτών μελών 
συλλογικών οργάνων, αποφασίζουμε: 

Καθορίζουμε την αποζημίωση των ιδιωτών που είναι μέλη συμβου¬ 
λίων επιτροπών και Ομάδων Εργασίας που λειτουργούν στο Υπουργείο 
Εθνικής Οικονομίας σε τρεις χιλιάδες (3.000) δραχμές κατά συνε¬ 
δρίαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Δεκεμβρίου 1988 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΗΛ. ΠΑΠΗΛΙΑΣ 

Αριθ. 186832 (2) 

Τροποποίηση αποφάσεων περί λειτουργίας του ειδικού λογαριασμού 
Εγγυήσεων γεωργικών Προϊόντων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τη Συνθήκη Προσχώρησης της Ελλάδος στις Ευρωπαϊκές Κοινό¬ 
τητες που κυρώθηκε με το Ν. 945/1979. 

2. Την κοινή απόφαση του Πρωθυπουργού και Υπουργού Οικονομι- 

κών 11355/82 (ΦΕΚ 474Β/82) «περί αναθέσεως αρμοδιοτήτων 
στους Υφυπουργούς Οικονομικών». 

3. Τις διατάξεις των άρθρων 23, 26 και 28 του Ν. 992/1979. 

4. Τις διατάξεις του Π.Δ. 402/88 (ΦΕΚ 187Α/26.8.88 «περί Ορ¬ 
γανισμού του Υπ. Γεωργίας», με τον οποίο οι Δ/νσεις: Εξωτερικής Αγο¬ 
ράς, Εσωτερικής Αγοράς και Οικονομικής Διαχ/σης συγχωνεύθηκαν 
στη νέα Διεύθυνση ΔΙΔΑΓΕΠ (Δ/νση Διαχ/σης Αγορών Γεωργικών 
Προϊόντων). 

5. Την κοινή απόφασή μας αριθ. 373612/1553/4.9.80 (ΦΕΚ 
898/Β/1980) περί λειτουργίας του Ειδικού Λογ/σμού Γεωργικών 
Προϊόντων», όπως τροποποιήθηκε και συμπληρώθηκε με τις αποφάσεις 
μας αριθμ. 403368/3705/7.11.80 .(ΦΕΚ 1155/Β/80, 477123/ 
13.9.82 (ΦΕΚ 902/Β/1982, και 166635/13.1.83 (ΦΕΚ 153/Β/ 
83) και 

6. Την ανάγκη προσαρμογής των αρμοδιοτήτων, που αναφέρονται 
στην ισχύουσα απόφαση 373612/1553/80 όπως τροποποιήθηκε και 
ισχύει με τη νέα Δ/νση (ΔΙ.Δ.Α.ΓΕ.Π), αποφασίζουμε: 

Τροποποιούμε την απόφασή μας αριθμ 373612/1553/80 «περί 
λειτουργίας του Ειδικού Λογ/σμού Εγγυήσεων Γεωργικών Προϊό¬ 
ντων» όπως αυτή τροποποιήθηκε και συμπληρώθηκε με τις σχετικές 
αποφάσεις μας αριθμ. 403368/3705/7.11.80, 477123/13.9.82 
και 166635/13.1.83 ως κατωτέρω: 

α. Όπου στις ανωτέρω αποφάσεις αναφέρονται: η ΥΔΑΓΕΠ και οι Δ/ 
νσεις εξωτερικής Αγοράς, Εσωτερικής Αγοράς και Οικονομικής Διαχει- 
ρίσεως αυτές αντικαθίστανται από τη Δ/νση Διαχ/σης Αγορών Γεωργι¬ 
κών Προϊόντων (ΔΙΔΑΓΕΠ). 

β. Η αναγνώριση και εκκαθάριση των δαπανών καθώς και οι εντολές 
πληρωμής υπογράφονται από τον Προϊστάμενο της Δ/νσης Διαχ/σης 
Αγορών Γεωργικών Προϊόντων (ΔΙΔΑΓΕΠ), ή τον νόμιμο αναπλη¬ 
ρωτή του ή τους Προϊσταμένους των αρμοδίων τμημάτων ή τους ανα¬ 
πληρωτές αυτών. 

γ. Η εντολή πληρωμής εκδίδεται σε τρία αντίτυπα από τα οποία το 
πρωτότυπο και ένα αντίγραφο διαβιβάζονται στην Τράπεζα, το δε στέ¬ 
λεχος παραμένει στην Υπηρεσία και 

δ. Κατά τα λοιπά ισχύει η απόφασή μας αριθμ. 373612/1553/ 
4.9.80 όπως τροποποιήθηκε και συμπληρώθηκε. 

Η απόφαση αυτή να δημοσιευθεί στην .Εφημερίδα της Κυβερνήσεως. 

Αθήνα, 29 Νοεμβρίου 1988 ' 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Δ. ΤΣΟΒΟΛΑΣ Γ. ΠΟΤΤΑΚΗΣ 


♦ 


Αριθ. 98818/3748 (3) 

Καθορισμός αποζημίωσης απασχολουμένων σε Επιτροπές Σχολών Εκ¬ 
παίδευσης Διδακτικού Προσωπικού. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη τις διατάξεις: 

1. Του άρθρου 5 του ν. 1351/83 «για εισαγωγή σπουδαστών στην 
τριτοβάθμια εκπαίδευση. 

2. Του Ν. 1286/82 «Μετεγγραφές και κατατάξεις στην τριτοβάθμια 
εκπαίδευση». 

3. Της Γ3/125/6.2.84 Υπουργικής απόφασης «Κατατάξεις στις 
Παιδαγωγικές Ακαδημίες, Σχολές Νηπιαγωγών και Ανωτέρα Σχολή 
Οικιακής Οικονομίας (ΦΕΚ 90Β). 

4. Της Γ3/710/1986 Υπουργικής απόφασης «μετεγγραφές στις 
σχολές εκπαίδευσης διδακτικού προσωπικού (ΦΕΚ 562-Β). 

5. Της παρ. 9 του άρθρου 17 του Ν. 1505/1984 «Αναδιάρθρωση 
μισθολογίου προσωπικού της δημόσιας διοίκησης και άλλες συναφείς 
διατάξεις». 

6. Του άρθρου 40 του Ν. 849/1978. 

7. Του Ν. 1566/85 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης. 

8. Του Π.Δ. 241/1987 Ακαδημαϊκό και διδακτικό έτος, εορτολό¬ 

γιο, εγγραφή, φοίτηση, εξετάσεις, τίτλοι σπουδών και λοιπά σπουδα¬ 
στικά θέματα των ανώτατων Σχολών Οικιακής Οικονομίας» (ΦΕΚ 
103-Α). . 

9. Του Π.Δ. 98/1983 «Έναρξη και λήξη του ακαδημαϊκού και διδα¬ 
κτικού έτους, εορτολόγιο, εγγραφές, θέματα λειτουργίας, σπουδών 


κ.λπ.» (ΦΕΚ 44-Α). 

10. Την φεριθ. 6474/ΦΕΚ 451-Β/30.6.88 απόφαση του Πρωθυ¬ 
πουργού και Υπουργού Οικονομικών, αποφασίζουμε: 

Συμπληρούντες την 53174/2164/6.7.88 (ΦΕΚ 474-Β) κοινή 
απόφαση των Υπουργών Εθνικής Παιδείας και Θρησκευμάτων και Οι¬ 
κονομικών «Καθορισμός αποζημίωσης των απασχολουμένων στις γενι¬ 
κές εξετάσεις, στη διαδικασία επιλογής σπουδαστών στην τριτοβάθμια 
εκπαίδευση και λοιπών εξεταστικών επιτροπών», καθορίζουμε ως εξής 
την αποζημίωση των Επιτροπών διενέργειας κατατάξεων πτυχιούχων 
και φοιτητών Α.Ε.Ι και πτυχιούχων Ανώτερων Σχολών στις Σχολές 
Εκπαίδευσης Διδακτικού Προσωπικού, των Επιτροπών Διενέργειας 
Μετεγγραφών σπουδαστών σχολών εξωτερικού στις σχολές εκπαίδευ¬ 
σης διδακτικού προσωπικού, των Επιτροπών βαθμολογητών και ανα- 
βαθμολογητών γραπτών δοκιμίων κατατάξεων και μετεγγραφών στις 
Σ.Ε.Δ.Π. και των Επιτροπών Επιτηρητών στις διενέργειες κατατάξεων 
και μετεγγραφών πτυχιούχων, φοιτητών και σπουδαστών Σ.Ε.Δ.Π.: 

I. ΕΠΙΤΡΟΠΕΣ ΔΙΕΝΕΡΓΕΙΑΣ ΚΑΤΑΤΑΞΕΩΝ πτυχιούχων και 
φοιτητών 

Α.Ε.Ι. και πτυχιούχων ανώτερων σχολών στις Σ.Ε.Δ.Π. 

α) Προέδρου Δρχ. 29.600 

β) Μελών καθηγητών » 25.670 

γ) Γραμματέα » 23.660 

δ) Μελών σπουδαστών » 14.300 

11. ΕΠΙΤΡΟΠΕΣ ΔΙΕΝΕΡΓΕΙΑΣ ΜΕΤΕΓΓΡΑΦΩΝ σπουδαστών 


σχολών Εξωτερικού στις Σ.Ε.Δ.Π. 

α) Προέδρου Δρχ. 16.440 

β) Μελών καθηγητών » 13.150 

γ) Γραμματέα » 11.520 

δ) Μελών σπουδαστών » 7.150 

III. ΟΜΑΔΕΣ ΒΑΘΜΟΛΟΓΗΤΩΝ ΚΑΙ ΑΝΑΒΑΘΜΟΛΟΓΗΤΩΝ 


γραπτών δοκιμίων κατατάξεων και μετεγγραφών: 

Σε καθένα βαθμολογητή και αναβαθμολογητή για γραπτά μέχρι και 
50 εφάπαξ καταποκοπή αποζημίωση δρχ. 7.500. 

Για πέραν των 50 το καθένα γραπτό δρχ. 150 σε κάθε βαθμολογητή 
ή αναβαθμολογητή. 

IV. ΟΜΑΔΕΣ ΕΠΙΤΗΡΗΤΩΝ στις διενέργεις κατατάξεων και μετε- 
γραφών πτυχιούχων, φοιτητών και σπουδαστών στις Σ.Ε.Δ.Π. 

Για κάθε επιτηρητή των εξεταζόμενων καταποκοπή αποζημίωση 
2.000 δρχ. για κάθε ημέρα απασχόλησης. 

Η καταβολή των αποζημιώσεων αυτών θα βαρύνουν τις πιστώσεις 
του Φορέα 191 προϋπολογισμού των οικείων Νομαρχιών. 

Κατα τα άλλα ισχύει η κοινή Υπουργική απόφαση 53174/2164/ 
6.7.1988 (ΦΕΚ 474/Β). 

Η ισχύς της απόφασης αυτής αρχίζει από 1.9.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 2 Δεκεμβρίου 1988 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛ. ΠΑΠΗΛΙΑΣ ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. 111229/4201 (4) 

Καθορισμός αποζημίωσης των Ιδιωτών μελών της Διοικούσας Επιτρο¬ 
πής Κρατικών Λαχείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 63, 82 και 13 (2β) του Π.Δ/τος 636/1977 «Περί 
διαρθρώσεως του Υπουργείου Οικονομικών και Οργανισμού των Υπη¬ 
ρεσιών αυτού» (ΦΕΚ 209/τ.Α/30,7.1977) 

2. Την απόφαση αριθ. Δ. 237/60/14.1.1988 «Ορισμός Προέδρου 
και Μελών της Διοικούσας Επιτροπής Κρατικών Λαχείων» όπως αυτή 
τροποποιήθηκε μεταγενέστερα. 

3. Το άρθρο μόνο παρ. 2 του Π.Δ/τος 492/1984, «περιορισμός συ- 
ναρμοδιοτήτων κατά την έκδοση διοικητικών Πράξεων σε αντικείμενα 
αρμοδιότητας Υπουργείου Προεδρίας της Κυβέρνησης και λοιπών 
Υπουργείων (ΦΕΚ 175/τ.Α/14.11.1984). 

4. Το άρθρο 18 του Ν. 1505/1984 «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς διατάξεις» 
(ΦΕΚ 194/τ.Α/3.12.1984), όπως τροποποιήθηκε και συμπληρώ¬ 
θηκε με το άρθρο 8 του Ν. 1810/1988 (ΦΕΚ 223/τ.Α/5.10.1988 

«Για τη συμπλήρωση και τη βελτίωση του Ν. 1504/84 και άλλες δια¬ 
τάξεις. 

5, Την αριθ. 6474/30.6.1988 απόφαση του Πρωθυπουργού και 
Υφυπουργού των Οικονομικών «Ανάθεση αρμοδιοτήτων στον Υφυ¬ 
πουργό Οικονομικών (ΦΕΚ 451/τ.Β/30.6.1988), αποφασίζουμε: 

Η αποζημίωση των ιδιωτών μελών της Διοικούσας Επιτροπής Κρα¬ 
τικών Λαχείων κατά συνεδρίαση, ορίζεται στο ποσό των τριών χιλιάδων 
(3.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 

-Φ- 

Αριθ. 111233/4203 (5) 

Καθορισμός αποζημίωσης των ιδιωτών μελών των Επιτροπών Λογι¬ 
στικών Βιβλίων Αθηνών - Θεσ/νίκης (Κ.Φ.Σ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 63 και 68 του Π.Δ/τος 636/1977, «περί διαρθρώσεως. 
του Υπ. Οικονομικών και Οργανισμού των Υπηρεσιών αυτού» (ΦΕΚ 
209/Α/30.7.1977). 

2. Το άρθρο 13 παρ. 5(β) του Π.Δ/τος 356/1986, τροποποίηση και 
συμπλήρωση μερικών διατάξεων του Π.Δ/τος 99/1977 «περί Κώδι- 
κος φορολογικών Στοιχείων (ΦΕΚ 157/10.10.1986 τ.Α). 

3. Τις αποφάσεις αριθ. Δ 174/27/9,1.1987 (ΦΕΚ 52/Τ.Β/ 
5.2.87) και Δ. 1333/203/25.2.1988 «Συγκρότηση των Επιτροπών 
Λογιστικών Βιβλίων Θεσ/νίκης και Αθηνών αντίστοιχα». 

4. Το άρθρο μόνο παρ. 2 του Π.Δ/τος 492/1984 «περιορισμός συ- 
ναρμοδιοτήτων κατά την έκδοση διοικητικών πράξεων σε αντικείμενα 
αρμοδιότητας Υπουογείου Προεδρίας της Κυβέρνησης και λοιπών 
Υπουργείων» (ΦΕΚ' 175/Α/14.11! 1984). 

5. Το άρθρο 18 του Ν. 1505/1984 «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς διατάξεις» 
(ΦΕΚ 194/τ.Α'/3.12.1984), όπως τροποποιήθηκε και συμπληρώ¬ 
θηκε με το άρθρο 8 του Ν. 1810/1988 (ΦΕΚ 223/τ.Α/5.10.1988 
«Για τη συμπλήρωση και τη βελτίωση του Ν. 1505/84 και άλλες δια¬ 
τάξεις». 

6. Την αριθ. 6474/30.6.1988 απόφαση του Πρωθυπουργού και 
Υπουργού των Οικονομικών «Ανάθεση αρμοδιοτήτων στον Υφυπουργό 
Οικονομικών» (ΦΕΚ 451/τ.Β/30.6.1988), αποφασίζουμε: 

Η αποζημίωση των ιδιωτών μελών των Επιτροπών Λογιστικών Βι¬ 
βλίων Αθηνών και Θεσ/νίκης κατά συνεδρίαση ορίζεται στο ποσό των 
τριών χιλιάδων (3.000) δρχ. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

ο ΥΦΥΠΟΥΡΓΟΙ 

ΗΛΙΑΣ ΠΑΠΑΗΛΙΑΣ 
-*- 

Αριθ, 111234/4204 (6) 

Καθορισμός αποζημίωσης στα από ιδιώτες μέλη των Επιτροπών του 

άρθρου 41 του Ν. 1249/1982 καθώς και του αριθμού συνεδριά¬ 
σεων κατά μήνα των επιτροπών αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 13(β) του Π.Δ/τος 636/1977 «περί διαρθρώσεως του 
Υπουργείου Οικονομικών και Οργανισμού των Υπηρεσιών αυτού (ΦΕΚ 
209/30.7.1977/τ.Α'). 

2. Τις διατάξεις των παραγράφων 1 και 4 του άρθρου 41 του Ν. 
1249/1982 «Διαρρυθμίσεις στην άμεση και έμμεση φορολογία, μισθο- 
λογικά θέματα και άλλες διατάξεις» (ΦΕΚ 43/5.4.1982 τ. Α’). 

3. Τις κοινές αποφάσεις των Υπουργών Προεδρίας της Κυβέρνησης 
και Οικονομικών με τις οποίες συγκροτήθηκαν Επιτροπές για τον προσ¬ 
διορισμό της φορολογητέας αξίας ακινήτων. 

4. Το άρθρο μόνο παρ. 2 του Π.Δ/τος 492/84, περιορισμός συναρ- 
μοδιοτήτων κατά την έκδοση διοικητικών πράξεων σε αντικείμενα αρ¬ 
μοδιότητας Υπουργείου Προεδρίας τησ Κυβέρνησης και λοιπών Υπουρ¬ 
γείων (ΦΕΚ 175/τ.Α714.11.1984). 


5. Το άρθρο 18 του Ν. 1505/1984 «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς διατάξεις» 
(ΦΕΚ 194/τ.Α/3.12.1984, όπως τροποποιήθηκε και συμπληρώθηκε 
με το άρθρο 8 του Ν. 1810/88 (ΦΕΚ 223/τ.Α/5.10.1988) «Για τη 
συμπλήρωση και βελτίωση του Ν. 1505 και άλλες διατάξεις». 

6. Την αριθ. 6474/30.6.1988 απόφαση του Πρωθυπουργού και 
Υπουργού των Οικονομικών «Ανάθεση αρμοδιοτήτων στον Υφυπουργό 
Οικονομικών» (ΦΕΚ 451/τ.Β/30.6.1988), αποφασίζουμε: 

1. Καθορίζουμε σε τρεις χιλιάδες (3.000) δραχμές την αμοιβή κατά 
συνεδρίαση των μη δημοσίων υπαλλήλων (ιδιωτών) που είναι μέλη των 
Επιτροπών του άρθρου 41 του Ν. 1249/1982 που συστάθηκαν με τις 
Κοινές αποφάσεις αριθ. Α 6424/73/1982, I. 521/3/1982, Μ 
4836/19/1982, Τ. 1553/19/1982, Α. 13202/157/1982, Π. 
5792/106/1982, Λ. 3096/38/1982, Γ. 681/15/1982, Δ. 
2571/295/1982, Ρ 525/1/1982, Α. 10481/184/1982, X. 914/ 
12/1982, Κ. 3775/23/1982, Ζ. 234/3/1982, Π. 3485/62/ 
1982, Β. 806/12/1982, Η. 444/3/1982, Η. 709/4/1982, Θ. 
1759/9/1982,1. 1050/5/1982, Κ. 3909/32/1982, Κ. 3731/ 
25/1982, Κ. 3900/31/1982, Κ. 5939/44/1982, Α. 7227/89/ 
1982, Κ. 6059/47/1982, Κ. 3743/24/1982, Κ. 3873/33/ 
1982,Ε.7015/46/1982, Δ. 2458/25/1982, Λ. 3435/41/1982, 
Α. 6964/83/1982, Μ. 3834/67/1982, Λ. 2902/33/1982, Β. 
809/13/1982, Κ. 4095/36/1982, Ξ. 195/1/1982, Ε. 7228/ 
53/1982, Κ. 3838/34/1982, Π. 4217/76/1982, Ρ. 902/6/ 
1982, Κ.3902/30/1982,Σ.2389/24/1982, Σ. 2471/26/1982, 
Τ. 1549/18/1982, Λ. 3153/39/1982, Φ. 303/3/1982, Α. 
6610/77/1982, Π. 3513/61/1982, Κ. 892/11/1982, Κ. 973/ 
13/1982, όπως αυτές συμπληρώθηκαν ή τροποποιήθηκαν μεταγενέ¬ 
στερα. 

2. Για την κάλυψη των εξόδων μετακινήσεως των ιδιωτών, θα κατα¬ 
βάλλονται, εκείνα τα ποσά που καταβάλλονται στους μετακινούμενους 
εκτός έδρας δημοσίους υπαλλήλους με βαθμό Α' και Μ.Κ. Ιο. 

3. Ορίζουμε τον αριθμό των κατά μήνα συνεδριάσεων των πιο πάνω 
επιτροπών σε έξι (6) κατ’ ανώτατο όριο, πλην εκείνων των Νομών Αττι¬ 
κής και Θεσσαλονίκης που ορίζουμε σε δέκα (10). 

4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
- 4 - 

Αριθ. 109284/3410 (7) 

Ανάθεση της διαχείρισης του Κρατικού Βρεφονηπιακού Σταθμού Χαϊ- 
δαρίου στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

• Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθ. 160/16.4.86 (ΦΕΚ 61/τευχ. Α7/8.5.86) 
«Ίδρυση πενήντα (50) Κρατικών Παιδικών Σταθμών και εβδομήντα 
(70) Κρατικών Βρεφονηπιακών Σταθμών. 

4. Το έγγραφο της Τράπεζας της Ελλάδας αριθμ. 56375/ 

1 . 12 . 88 . 


5. Την απόφαση του Υπουργού των Οικονομικών αριθ. 53755/ 
4203/26.5.86 (ΦΕΚ 383/τεύχ. Β'/10.6.86) «Μεταβίβαση της 
Εξουσίας να υπογράφουν με εντολή Υπουργού, στους Προϊσταμένους Δ/ 
νσεων, Τμημάτων κ.λπ.», αποφασίζουμε: 

Η ταμειακή διαχείριση του Κρατικού Βρεφονηπιακού Σταθμού Χαϊ- 
δαρίου να ασκείται από την Τράπεζα της Ελλάδας, σύμφωνα με τις δια¬ 
τάξεις του από 20.1.1932 Π.Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.1985 Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδος που εδρεύει στο Δημόσιο Ταμείο Αιγάλεω. ·, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Δεκεμβρίου 1988 
Με εντολή Υπουργού 
Ο Διευθυντής κ.α.α. 


ΑΝΔΡ. ΚΟΥΚΟΤΡΑ 

--♦- 


Αριθ. Γ6α/2471 


( 8 ) 


Χορήγηση άδειας άσκησης επαγγέλματος Κοινωνικού Λειτουργού στην 
Κωνσταντία Παππά του Μενελάου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2471/9.12.88 έχει χορηγηθεί στην Κωνσταντία 
Παππά .του Μενελάου άδεια άσκησης επαγγέλματος Κοινωνικού Λει¬ 
τουργού. 

Αθήνα, 9 Δεκεμβρίου 1988 

Με εντολή Υπουργού 
Ο Διευθυντής κ.α.α. 

Δ. ΠΑΝΤΑΖΟΠΟΥΛΟΥ 

Ν -♦- 

Αριθ. Γ6α/2473 (9) 

Χορήγηση άδειας άσκησης επαγγέλματος Κοινωνικού Λειτουργού στην 
Αναστασία Παλαιογιάννη του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2473/9.12.88 έχει χορηγηθεί στην Αναστασία Πα- 
λαιογιάννη του Νικολάου άδεια άσκησης επαγγέλματος Κοινωνικού 
Λειτουργού. 

Αθήνα, 9 Δεκεμβρίου 1988 

Με εντολή Υπουργού 
Ο Διευθυντής κ.α.α. 

Δ. ΠΑΝΤΑΖΟΠΟΥΛΟΥ 


♦ 


Αριθ. Γ6α/2475 (10) 

Χορήγηση άδειας άσκησης επαγγέλματος Κοινωνικού Λειτουργού στην 
Σοφία Λεοντή ή Χειμώνα του Χρήστου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2475/9.12.88 έχει χορηγηθεί στη Σοφία Λεοντή ή 
Χειμώνα του Χρήστου άδεια άσκησης επαγγέλματος Κοινωνικού Λει¬ 
τουργού. 


Αθήνα, 9 Δεκεμβρίου 1988 


Με εντολή Υπουργού 
Ο Διευθυντής κ.α.α. 


Δ. ΠΑΝΤΑΖΟΠΟΥΛΟΥ 


Αριθ. Γ6α/2479 (12) 

Χορήγηση άδειας άσκησης επαγγέλματος Κοινωνικού Λειτουργού στην 
Μάρθα Μπέη του Θεοδώρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 


Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2479/9.12.88 έχει χορηγηθεί στην Μάρθα Μπέη 
του Θεοδώρου άδεια άσκησης επαγγέλματος Κοινωνικού Λειτουρ¬ 
γού. 


Αθήνα, 9 Δεκεμβρίου 1988 


Με εντολή Υπουργού 
Ο Διευθυντής κ.α.α. 


Δ. ΠΑΝΤΑΖΟΠΟΥΛΟΥ 


♦ 


Αριθ. Γ6α/2481 (13) 

Χορήγηση άδειας άσκησης επαγγέλματος Κοινωνικού Λειτουργού στην 
Αγγελική Γκίνη του Θεοδώρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 


Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2481/9.12.88 έχει χορηγηθεί στην Αγγελική 
Γκίνη του Θεοδώρου άδεια άσκησης επαγγέλματος Κοινωνικού Λει- 

του'ργού. 


Αθήνα, 9 Δεκεμβρίου 1988 


Με εντολή Υπουργού 
Ο Διευθυντής κ.α.α. 


Δ. ΠΑΝΤΑΖΟΠΟΥΛΟΥ 


♦ 


Αριθ. Γ6α/2483 (14) 

Χορήγηση άδειας άσκησης επαγγέλματος Κοινωνικού Λειτουργού στη 
Γεωργία Μεταξάκη του Αντωνίου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2483/9.12.88 έχει χορηγηθεί στη Γεωργία Μετα¬ 
ξάκη του Αντωνίου άδεια άσκησης επαγγέλματος Κοινωνικού Λειτουρ¬ 
γού. 


Αθήνα, 9 Δεκεμβρίου 1988 


Με εντολή Υπουργού 
Ο Διευθυντής κ.α.α. 


Δ. ΠΑΝΤΑΖΟΠΟΥΛΟΥ 



-φ- 

Αριθ. Γ6α/2477 (11) 

Χορήγηση άδειας άσκησης επαγγέλματος Κοινωνικού Λειτουργού στην 
Κωνσταντίνα Τζεμπελίκου του Αναστασίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2477/9.12.88 έχει χορηγηθεί στην Κωνσταντίνα 
Τζεμπελίκου του Αναστασίου άδεια άσκησης επαγγέλματος Κοινωνικού 
Λειτουργού. 

Αθήνα, 9 Δεκεμβρίου 1988 

Με εντολή Υπουργού 
Ο Διευθυντής κ.α.α. 

Δ. ΠΑΝΤΑΖΟΠΟΥΛΟΥ 


Αριθ. Γ6α/2485 _ (15) 

Χορήγηση άδειας άσκησης επαγγέλματος Κοινωνικού Λειτουργού στη 
Νίκη Χατζηχαλέπλη του Ιωάννη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2485/9.12.88 έχει χορηγηθεί στη Νίκη Χατζηχα¬ 
λέπλη του Ιώαννη άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 9 Δεκεμβρίου 1988 

Με εντολή Υπουργού - 

Ο Διευθυντής κ.α.α. 

Δ. ΠΑΝΤΑΖΟΠΟΥΛΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 84201/2618/β (16) 

Διόρθωση της 48628/1283/β/24.7.87 απόφασης του Υπουργού 
ΠΕ.ΧΩ.Δ,Ε. 

Ο ΑΝΑΠΛ. ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Την με αριθμ. οικ. 48268/1283/β/24.7.87 απόφαση Υπουρ¬ 
γού ΠΕΧΩΔΕ για σύσταση προσωρινών θέσεων στο Υπ. ΠΕΧΩΔΕ 
(ΦΕΚ 438/Β/21.8.87). 

2. Το με αρ. 22696/14.3.88 έγγραφο του Γεν. Λογ. του Κράτους 
περί αυξομείωσης προβλ. θέσεων. 

3. Την με αρ. 1436/15.10.87 απόφαση Πρωθυπουργού για καθο¬ 
ρισμό αρμοδιοτήτων στον Αναπλ. Υπουργό ΠΕΧΩΔΕ. 

4. Τις υπηρεσιακές ανάγκες, αποφασίζουμε: 

Διορθώνουμε την αρ. οικ. 48628/1283/β/24.7.87 απόφαση και 
μόνο ως προς τον αριθμό των θέσεων των Πτυχιούχων Διοικητικών με 
σχέση εργασίας Ι.Δ. αόριστου χρόνου, μειώνοντας μεν αυτές κατά μια 
(1), συστήνοντας δε μια θέση Κοινωνιολόγου με σχέση εργασίας Ι.Δ. αό¬ 
ριστου χρόνου. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΑΝΑΠΛ. ΥΠΟΥΡΓΟΙ 

Μ. ΠΑΠΑΣΤΕΦΑΝΑΚΙΣ 

-♦- 

Αριθ. 20825 (17) 

Σύμβαση μίσθωσης έργου Πολιτιστικό Κέντρο Πετρούπολης 
Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β')· 

3. Τις διατάξεις του Π.Δ/τος 260/88 (ΦΕΚ 119/88 τ.Α'). 

4. Τις ανάγκες του Πολιτιστικού Κέντρου Πετρούπολης, αποφασί¬ 
ζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από το Πολιτιστικό Κέντρο Πετρούπο¬ 
λης σύμφωνα με τις διατάξεις του άρθρου 681 κ.ε. του Αστικού Κώδικα 
σε: έξι (6) καθηγητές Φυσικής Αγωγής-Γυμναστές. 

Απαραίτητα προσόντα κατά ειδικότητα το πτυχίο Φυσικής Αγωγής 
ή ΤΕΦΑΑ. 

Το συγκεκριμένο έργο που πρόκειται να εκτελεστεί είναι η εκγύμναση 
των παιδιών, που μετέχουν στα τμήματα ενόργανης και ρυθμικής Γυ¬ 
μναστικής. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για οκτώ (8) 
μήνες. 

Η αμοιβή των παραπάνω θα καθοριστεί στη σύμβαση που θα υπο¬ 
γραφεί και οπωσδήποτε δεν θα υπερβεί το ποσό των 2.880.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του Πολιτιστικού Κέντρου. 

Ως τόπος εκτέλεσης του έργου ορίζεται το Πολιτιστικό Κέντρο του 
Δήμου Πετρούπολης. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 29 Νοεμβρίου 1988 

Ο Νομάρχης 

Γ. ΑΝΑΝΙΑΔΗΣ 


Αριθ. 20553 . ι (18) 

Σύμβαση μίσθωσης έργου στο ΚΑΠΗ Καματερού Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ.Α'). 

4. Τις ανάγκες του ΚΑΠΗ Καματερού, αποφασίζουμε: 
Καθορίζουμε τον αριθμό των προσώπων που είναι απαραίτητο να 

απασχοληθεί με μίσθωση έργου από το ΚΑΠΗ Καματερού σύμφωνα με 
τις διατάξεις του άρθρου* 681 κ.ε. του Αστικού Κώδικα από ένα (1) για¬ 
τρό παθολόγο, ή Γενικής ιατρικής. 

Απαραίτητα προσόντα κατά ειδικότητα τα προβλεπόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η παροχή ια¬ 
τρικής προστασίας στα μέλη του ΚΑΠΗ. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από 1.1.89 και για δύο (2) χρόνια. 

Η αμοιβή των παραπάνω θα καθοριστεί στη σύμβαση που θα υπο¬ 
γράφει και οπωσδήποτε δεν θα υπερβεί το ποσό των 1.200.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του ΚΑΠΗ. 

Ως τόπος εκτέλεσης του έργου ορίζεται το ΚΑΠΗ Δήμου Καματε¬ 
ρού. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 29 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

-Φ- 

Αριθ. 6732 (19) 

Ανασυγκρότηση Διοικητικής Επιτροπής Στρατιωτικών Επιτάξεων 
Ν. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις α) του'άρθρου 33 του Ν. 4442/1929 «περί Στρατι¬ 
ωτικών Εισφορών και Ναυλώσεων» όπως τροποποιήθηκε από το άρθρο 
3 του Ν. 2278/1940. 

β) Του άρθρου 9 παρ. 1 του Ν. 1649/1886 και 
γ) Του Π.Δ/τος 115/1984 περί διορισμού μελών των Διοικητικών 
Δικαστηρίων περί Στρατιωτικών Επιτάξεων. 

2. Την αριθ. Φ. 851/40/371372/Σ 1619/4.3.80 Πάγια Διάταξη 
του ΓΕΣ/ΔΟΙ όπως τροποποιήθηκε με τις από 17.7.84 Διοικητικές 
οδηγίες. 

3. Τις προτάσεις των οικείων Υπηρεσιών, αποφασίζουμε: 

Ορίζουμε μέλη της Διοικητικής Επιτροπής Στρατιωτικών Επιτάξεων 

του Νομού μας, τους παρακάτω: 

Α' ΤΑΚΤΙΚΑ ΜΕΛΗ 

α. Αικατερίνη Πάνταινα, Πρωτόδικη Ζακύνθου 
β. Γεώργιο Χριστοδούλου 

γ. Γεώργιο Αρχοντόπουλο, Ταγματάρχη Σ.Γ. Ζακύνθου 
δ. Παύλο Καλατζή, Λοχαγό του Σ.Γ. Πύργου 
ε. Δημήτριο Χατζίδη, Οικονομικό Έφορο Ζακύνθου 
Β' ΑΝΑΠΛΗΡΩΜΑΤΙΚΑ ΜΕΛΗ 
α. Δήμητρα Ζώη, Πρωτόδικη Ζακύνθου 
β. Βασίλειο Τρακασόπουλο, Λοχαγό της ΣΕΤΗΛ 
γ. Γεώργιο Δούκα, Λοχαγό της ΣΕΤΗΛ 
δ. Παύλο Φλάμπουρα, υπάλληλο Οικον. Εφορίας 
2. Χρέη προέδρου εκτελεί ο αρχαιότερος πρωτόδικης. 

3. Η ισχύς της απόφασή μας αυτής αρχίζει με τη δημοσίευσή της 
στην Εφημερίδα της Κυβερνήσεως. 

Ζάκυνθος, 28 Νοεμβρίου 1988 
Ο Νομάρχης 

ΔΗΜΗΤΡΗΣ ΧΡ. ΣΚΑΜΝΑΚΗΣ 

-♦- 

Αριθ. 58277 (20) 

Παραχώρηση έκτασης στο Ν.Π. της Κοινότητας Κ. Σχολαρίου 

Ν. Θεσσαλονίκης; 

Ο ΝΟΜΑΡΧΗΣ Θ Ε ΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ/τος 709/70 «Περί καθορισμού των διατη¬ 
ρούμενων υπέρ του Υπουργού και των περιφερειακών αρχών διανομαρ- 
χιακού επιπέδου του Υπουργείου Γεωργίας αρμοδιοτήτων κατά την 
παρ. 1 του άρθρου 1 του Ν.Δ. 532/70. 

2. Τις διατάξεις του άρθρου 164 του Αγροτικού Κώδικα σε συνδυα¬ 
σμό με τις διατάξεις του άρθρου 6 του Ν. 994/79 και του άρθρου 5 του 
Π.Δ. 3958/59. 

3. Τα έγγραφα με αριθμούς α) 4763/29.6.1988 της ΙΣΤ’ Εφορείας 
Προϊστορικών και Κλασσικών Αρχαιοτήτων η οποία συμφωνεί για την 
παραχώρηση του αριθ. 212 (Ο.Τ. 43) οικοπέδου έκτασης 1287 μ2 του 
Συν/σμού Κ. Σχολαρίου, β) Φ.9.1./5953/6.7.1988 του Ελληνικού 
Οργανισμού Τουρισμού ο οποίος συμφωνεί για την εν λόγω παραχώ¬ 
ρηση, γ) ΔΠ /ΠΜ/44372/2772/28.9.88 της Δ/νσης Πολεοδο¬ 
μίας η οποία δεν έχει αντίρρηση από πολεοδομική άποψη για την εν 
λόγω παραχώρηση. 

4. Τα κτηματολογικά στοιχεία της Ο.Δ. Συν/σμού Κ. Σχολαρίου 
έτους 1968-69. 

5. Την 17/15.3.1988 απόφαση του Κοινοτικού Συμβουλίου περί 
παραχώρησης έκτασης για την κατασκευή αναψυκτηρίου. 

6. Το 8/88 Πρακτικό του Νομ. Συμβουλίου θεσ/νίκης με το οποίο 
παρέχεται η σύμφωνη γνώμη για την εν λόγω παραχώρηση, αποφασί¬ 
ζουμε: 

Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο της Κοινότητας Κ. Σχολαρίου το 212 οικόπεδο έκτασης 1287 
μ2 της Ο.Δ. Συνοικισμού Κ· Σχολαρίου έτους 1968-69 για την κατα¬ 
σκευή αναψυκτηρίου. 

Η παραπάνω μεταβίβαση γίνεται με τον όρο α) της ανάκλησης σε πε¬ 
ρίπτωση μη πραγματοποίησης σε τακτό χρονικό διάστημα ή αλλαγής 
του σκοπού για τον οποίο γίνεται η μεταβίβαση και β) της μη εκποίη¬ 
σης. 

Η απόφαση αυτή έχει θέση οριστικού τίτλου κυριότητας και μεταγρά¬ 
φεται με τη φροντίδα της Κοινότητας μετά τη δημοσίευσή της στην 
Εφημερίδα της Κυβερνήσεως. 

Μετά από τα παραπάνω σημειώνουμε τη μεταβολή στα κτηματολο¬ 
γικά στοιχεία της Ο.Δ. 1968-69 του Συν/σμού Κ. Σχολαρίου και γρά¬ 
φουμε τό αριθ. 212 οικόπεδο (Ο.Τ. 43) έκτασης 1287 μ2 στο Νομικό 
Πρόσωπο της Κοινότητας Κ. Σχολαρίου. 

Θεσσαλονίκη, 29 Νοεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-φ- 

Αριθ. 58234 (21) 

Μερική ανάκληση της 90634/68 απόφασης του Νομάρχη 
Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ/τος «περί καθορισμού των διατηρουμένων 
υπέρ του Υπουργού και των περιφερειακών αρχών διανομαρχιακού επι¬ 
πέδου του Υπουργείου Γεωργίας αρμοδιοτήτων κατά την παρ. 1 του ΝΔ 
532/70». 

2. Τις γενικές αρχές του Δ/κού Δικαίου περί ανακλήσεως, διορθώ- 
σεως, συμπ/σεως κ.λπ. των διοικητικών εν γένει πράξεων. 

3. Την 90634/68 απόφασή μας, όπως με την οποία μεταβιβάστη¬ 
καν στο Νομικό Πρόσωπο της Κοινότητας Λαγκαδικίων κοινόχρηστες 
εκτάσειψ μεταξύ των οποίων και το 950 τεμάχιο «ρεύμα» έκτασης 
3375 τ.μ. 


4. Την 30709/6.2.85 απόφασή μας με την οποία ανακαλούμε μερι¬ 
κώς την 90634/68 όμοια ως προς το 950β τεμάχιο έκασης 1375 τμ. 
μετά από πρόταση της Τοπογραφικής Υπηρεσίας για τη επέκταση του 
συν/σμού. 

5. Το 734/11.11.88 έγγραφο της Κοινότητας και την 44/88 από¬ 
φαση του Κοινοτικού Συμβουλίου με τα οποία ζητούν την ανάκληση της 
30709/85 απόφασης και ως προς το υπόλοιπο τμήμα του 950 τεμα¬ 
χίου, 950α έκτασης 2000τ.μ. για να συμπεριληφθεί στην επέκταση του 
συν/σμού και να διατεθεί σε νέους δικαιούχους. 

6. Την 31160/18.2.85 απόφασή μας, με την οποία σημειώθηκε η 
μεταβολή στα στοιχεία της Ο.Δ. αγρ/τος Λαγκαδιών με τη 41/84 
απόφαση Ε.Α.Θ., αποφασίζουμε: 

Ανακαλούμε μερικώς, την 90634/68 απόφασή μας, με την οποία 
μεταβιβάστηκαν κατά κυριότητα στο Νομικό Πρόσωπο της Κοινότητας 
Λαγκαδικίων κοινόχρηστες εκτάσεις και συγκεκριμένα ως προς το 
950α τεμάχιο έκτασης 2000 τμ. για να συμπεριληφθεί στην επέκταση 
του συν/σμού και την 31160/18-2.2.85 όμοια που σημειώθηκε η με¬ 
ταβολή στα κτηματολογικά στοιχεία της Ο.Δ. γρ/τος Λαγκαδικίων, με 
συνέπεια το 950α ρεύμα κοινόχρηστο να περιέλθει στη διαχείριση του 
Υπουργείου Γεωργίας. 

Θεσσαλονίκη, 30 Νοεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-φ- 

Αριθ. 21786 (22) 

Σύσταση Αναπτυξιακού Συνδέσμου «Ορεινής Καλαμπάκας» 

Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την 46345 κοινή απόφαση των Υπουργείων Εθνικής Οικονομι- 
κίας, Εσωτερικών και Περιβάλλοντος Χωροταξίας και Δημοσίων Έρ¬ 
γων περί προσδιορισμού των γεωγραφικών ενοτήτων των ΟΤΑ του νο¬ 
μού Τρικάλων» που δημοσιεύτηκε στο ΦΕΚ 117/3.3.88 τεύχος Β·\ 

2. Τα άρθρα 177 έως 183 του Δ.Κ.Κ. (Ν. 1416/84 και Ν. 1065/ 
80) και 

3. Τις παρακάτω σύννομες αποφάσεις των Κοινοτικών Συμβου¬ 
λίων: 

α. 24/1988 απόφαση του Κοινοτικού Συμβουλίου Αμπελοχω¬ 
ρίου 

β. 26/1988 απόφαση του Κοινοτικού Συμβουλίου Καλομοίρας 
γ. 34/1988 απόφαση του Κοινοτικού Συμβουλίου Κορυδαλού 
δ. 18/1988 απόφαση του Κοινοτικού Συμβουλίου Ματονερίου 
ε. 17/1988 απόφαση του Κοινοτικού Συμβουλίου Ορθοβουνίου 
ζ. 40/1988 απόφαση του Κοινοτικού Συμβουλίου Παναγίας 
η. 44/1988 απόφαση του Κοινοτικού Συμβουλίου Πεύκης 
θ. 41/1988 απόφαση του Κοινοτικού Συμβουλίου Τρυγόνας, απο¬ 
φασίζουμε: 

1. Συνιστούμε Αναπτυξιακό Σύνδεσμο με την επωνυμία Αναπτυξια¬ 
κός Σύνδεσμος «Ορεινής Καλαμπάκας» αποτελούμενο από τις Κοινότη¬ 
τες Αμπελοχωρίου, Καλομοίρας, Κορυδαλού, Ματονερίου, Ορθοβου¬ 
νίου, Παναγίας, Πεύκης και Τρυγόνας. 

2. Σκοποί του Συνδέσμου είναι: 

α. Η εκπόνηση Τοπικού Αναπτυξιακού Προγράμματος (ΤΑΠ) 
β. Η κατασκευή και συντήρηση έργων τεχνικής υποδομής 
γ. Η συλλογή, μεταφορά και διάθεση των απορριμμάτων 
δ. Η κοινή συντήρηση των συστημάτων ύδρευσης, αποχέτευσης και 
φωτισμού. 

ε. Η τουριστική ανάπτυξη της περιοχής 
στ. Η προστασία του περιβάλλοντος 
ζ. Η πυρασφάλεια των δασών 
η. Η βελτίωση των βοσκοτόπων 

θ. Η κοινή συντήρηση των σχολικών κτιρίων και αθλητικών εγκατα¬ 
στάσεων 

ι. Η προμήθεια μηχανημάτων και υλικών για κοινή ωφέλεια 
ια. Η Μηχανοργάνωση των Υπηρεσιών των Ο.Τ.Α. και 
ιβ. Κοινό πρόγραμμα αξιοποίησης των πλουτοπαραγωγικών πόρων 
της περιοχής. 

3. Έσοδα του Συνδέσμου είναι: 

α. Οι ετήσιες εισφορές των Κοινοτήτων (10% επί των ταχτικών εσό¬ 
δων κάθε προηγούμενου έτους). 

β. Οι πρόσοδοι από την περιουσία του Συνδέσμου 

γ. Οι δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς, δωρεές ομογενών κ.λπ. 

δ. Οι πρόσοδοι από τα τέλη που θα επιβληθούν υπέρ του Συνδέσμου. 

ε. Η επιχορήγηση από τους φορείς του Δημοσίου τομέα για την εκτέ¬ 
λεση έργων, την κάλυψη δαπανών και την πληρωμή αποδοχών του 
προσωπικού του Συνδέσμου. 

4. Η διάρκεια του Συνδέσμου ορίζεται για 5 χρόνια. 

5. Έδρα του Συνδέσμου ορίζεται η Κοινότητα Παναγίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 5 Νοεμβρίου 1988 

Ο Νομάρχης 
Π. ΡΙΖΟΣ 

-♦- 

Αριθ. ΓΙ/Οικ. 6103 (23) 

Ανασυγκρότηση Δευτεροβάθμιας Επιτροπής ελέγχου σταυλισμού ζώων 
και επιχειρήσεων επεξεργασίας ζωικών προϊόντων. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Το Α.Ν. 2520/40 «Περί Υγειονομικών διατάξεων». 

2. Τον Ν. 3200/55 «Περί διοικητικής αποκέντρωσης όπως τροπο¬ 
ποιήθηκε. 

3. Το άρθρο 15 του Ν. 579/85 «Περί ελέγχου σταυλισμού ζώων και 
επιχειρήσεων επεξεργασίας ζωϊκών προϊόντων υπό επιτροπών». 

4. Το Αιβ/οικ. 297/86 ΤΕΛΕΞ του Υ.Υ.Π. & Κ.Α. «Περί συγκρό¬ 
τησης των προβλεπομένων από το άρθρο 15 του Ν. 1579/85 επιτρο¬ 
πών». 

5. Την ΓΙ/447/86 απόφαση της Νομαρχίας Φλώρινας «Περί συ¬ 
γκρότησης Δευτεροβάθμιας Επιτροπής σταυλισμού ζώων κ.λπ., απο¬ 
φασίζουμε: 

Ανασυγκροτούμε την προβλεπομένη από το παραπάνω (3) σχετικό 
Δευτεροβάθμια Επιτροπή ελέγχου σταυλισμού ζώων και επιχειρήσεων 
επεξεργασίας ζωϊκών προϊόντων, από τους παρακάτω: 

1. Τον Προϊστάμενο του Τμήματος Υγιεινής Υγιεινολόγο Ιατρό Μέσ- 
σιο Ρηγίνο ως Πρόεδρο, με αναπληρωτή αυτού τον ιατρό Κρομύδα 
Σπύρο. 

2. Τον Προϊστάμενο της Δ/νσης Κτηνιατρικής, Κτηνίατρο Βάσσο 
Κώστα ως μέλος, με αναπληρωτή αυτού τον Κτηνίατρο Τράϊο Νικόλαο. 

3. Τον Προϊστάμενο της Δ/νσης Γεωργίας, Γεωπόνο Αβραάμ Πετίδη 
ως μέλος με αναπληρωτή αυτο7ύ τον Γεωπόνο Κοσκοσίδη Ιάκωβο. 

4. Τον προϊστάμενο του Τμήματος Πολεοδομίας Μηχανικό Θάλεια 
Κωτσοπούλου μέλος, με αναπληρωτή αυτής του μηχανικό Νεδελκό- 
πουλο Γεώργιο. 

5. Έναν ανώτερο αξιωματικό της οικείας Αστυνομικής Αρχής ή ανα¬ 
πληρωτή αυτού. 

6. Το Δήμαρχο ή Πρόεδρο της περιοχής του Δήμου ή Κοινότητας 
στην οποία θα ιδρυθεί ή λειτουργήσει η επιχείρηση, σαν μέλος με ανα¬ 
πληρωτές αυτών τον Αντιδήμαρχο ή Αντιπρόεδρο της περιοχής. 

Γραμματέας της Επιτροπής ορίζεται ο Επόπτης Δημόσιας Υγείας 
του Τμήματος Υγιεινής Μουρατίδης Άγγελος. 

Έργο της παρούσας επιτροπής είναι η γνωμοδότηση σε θέματα προ¬ 
σφυγών των ενδιαφερομένων κατά της Πρωτοβάθμιας Επιτροπής κα¬ 
θώς επίσης και η γνωμοδότηση για την απαγόρευση άσκησης επαγγέλ¬ 
ματος ή επιτηδεύματος στις περιπτώσεις που κινδυνεύει η Δημόσια 
Υγεία. 


Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 2 Δεκεμβρίου 1988 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 

--♦- 

Αριθ. ΓΙ/Οικ. 6102 (24) 

Ανασυγκρότηση Πρωτοβάθμιας Επιτροπής ελέγχου σταυλισμού ζώων 
και επιχειρήσεων επεξεργασίας ζωϊκών προϊόντων. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Το Α.Ν. 2520/40 «Περί Υγειονομικών διατάξεων». 

2. Τον Ν. 3200/55 «Περί διοικητικής αποκέντρωσης όπως τροπο¬ 
ποιήθηκε. 

3. Το άρθρο 15 του Ν. 579/85 «Περί ελέγχου σταυλισμού ζώων 
και επιχειρήσεων επεξεργασίας ζωϊκών προϊόντων υπό επιτροπών». 

4. Το Αιβ/οικ. 297/86 ΤΕΛΕΞ του Υ.Υ.Π. & Κ.Α. «Περί συγκρό¬ 
τησης των προβλεπομένων από το άρθρο 15 του Ν. 1579/85 επιτρο¬ 
πών ελέγχου σταυλισμών ζώων και επιχειρήσεων επεξεργασίζας ζωι¬ 
κών προϊόντων». 

5. Την ΓΙ/990/87 απόσταση της Νομαρχίας Φλώρινας «Περί συ¬ 
γκρότησης Πρωτοβάθμιας Επιτροπής ελέγχου σταυλισμών ζώων κ.λπ. 
επιχειρήσεων επεξεργασίας ζωϊκών προϊόντων, αποφασίζουμε: 

Ανασυγκροτούμε την προβλεπομένη από το παραπάνω (3) σχετικό 
Πρωτοβάθμια Επιτροπή ελέγχου σταυλισμού ζώων και επιχειρήσεων 
επεξεργασίας ζωϊκών προϊόντων, από τους παρακάτω: 

1. Μέσσιο Ρηγίνο Ιατρό Υγιεινολόγο του Τμήματος Υγιεινής Νομαρ¬ 
χίας Φλώρινας με αναπληρωτή αυτού τον Μαυρόπουλο Δημήτριο Επό¬ 
πτη Δημόσιας Υγείας του Τμήματος Υγιεινής Νομαρχίας Φλώρι¬ 
νας. 

2. Κεβρεκίδη Χαράλαμπο Κτηνίατρο του Αγροτικού Κτηνιατρείου 
Ν. Φλώρινας με αναπληρωτή αυτού τον Θεοδωρίδη Αθανάσιο Κτηνία¬ 
τρο του Αγροτικού Κτηνιατρείου Ν. Φλώρινας. 

3. Γιαννόπουλο Ιωάννη Γεωπόνο της Δ/νσης Γεωργίας Ν. Φλώρι¬ 
νας με αναπληρωτή αυτού τον Παπαχαραλάμπους Αθανάσιο Γεωπόνο 
της Δ/σης Γεωργίας Ν. Φλώρινας. 

4. Βαλσαμίδου -'Καλαούζη Χαρίκλεια του Τμήματος Πολεδομίας Ν. 
Φλώρινας με αναπληρωτή αυτής τον Ζαμπέτα Κων/ντίνο Τοπογράφο 
του Τμήματος Πολεοδομίας Ν. Φλώρινας. 

5. Έναν Αξιωματικό ή Υπαξιωματικό της οικείας Αστυνομικής Αρ- 

χήί· 

-6. Έναν Δημοτικό ή Κοινοτικό σύμβουλο της περιοχής που θα ιδρυ¬ 
θεί και θα λειτουργήσει η επιχείρηση. 

Γραμματέας της επιτροπής ορίζεται ό Μαυρόπουλος Δημήτριος Επό¬ 
πτης Δημόσιας Υγείας του Τμήματος Υγιεινής Ν. Φλώρινας. 

Έργο της πιο πάνω επιτροπής είναι ο έλεγχος και γνωμοδότηση σε 
θέματα σταυλισμού και ύδρευσης και λειτουργίας κτηνοτροφικών ή πτη- 
νοτροφικών επιχειρήσεων ή επιχειρήσεων επεξεργασίας ζωικών προϊό¬ 
ντων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 2 Δεκεμβρίου 1988 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 
-♦- 

ΔΙΟΡΘΏΣΕΙΣ ΣΦΑΛΜΑΤΩΝ 

- (25) 

Στην απόφαση του Υπουργείου Υγείας, Πρόνοιας και Κοινωνικών 
Ασφαλίεων Γ6α/2266/31.10.88 σχετικά με τη χορήγηση άδειας 
άσκησης επαγγέλματος Κοινωνικής λειτουργού, περίληψη της οποίας 
έχει δημοσιευθεί στο Φ.Ε.Κ. 825/11.11.88 τ.Β, διορθώνεται από το 
λανθασμένο «Μαρία Δημητράκου του Νικολάου» στο σωστό «Μαρία Δη- 
μητράκα του Νικολάου». 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





